Kənan iti

Kənan iti (ingiliscə: Canaan Dog) — 20-ci əsrin əvvəllərində Yaxın Şərqdəki yarı vəhşi "pariah" itlərindən inkişaf etmiş bir it cinsi. Bu itlər bölgədə qədim dövrlərdən bəri mövcud olmuş heyvanların nəslidir. Bu cins, İsraildə milli it olaraq tanınır və bu itlər İordaniya, İsrail, Livan, Fələstin, Sinay yarımadası və Suriya ərazisində 9,000 il əvvəl mövcud olmuşdur. 2012-ci ilə qədər dünyada təxminən 2000-3000 Kənan iti olduğu bildirilmişdir.
Kənan iti həmçinin "Kelef K'naani", "İsrail Kənan iti", "Bedevi keçi iti" və "Fələstin Pariah iti" kimi adlarla tanınır. Cinsin standartı 1966-cı ildə İsrailli professor Rudolfina Menzel tərəfindən yaradılmışdır.

 Xüsusiyyətləri 
Vəhşi tip it olaraq təsvir edilir. Orta ölçülü və kvadrat bədənli bir itdir. Başı yastı, qulaqları dik və aşağı yerləşən, geniş bazalı və yuvarlaq ucqludur. Tükləri sıx, sərt və düz, qısa və orta uzunluqlu olur. Alt hissəsində tüklərin sıxlığı mövsümə görə dəyişir. Rəngi qara, qəhvəyi, qırmızı tonlu ola bilir. Adətən kiçik ağ işarələr və ya rəngli ləkələr olur. Kənan itləri çox diqqətcil, sürətlə reaksiya verən və yad adamlara güvənməyən itlərdir. Onlar çox qoruyucu olsa da, aqressiv deyillər.
Çevikliyi, itaəti, tullanması, iz təqib etmə və sürüyə nəzarət kimi xüsusiyyətlərə sahibdir.

 İstinadlar 

 Xarici keçidlər 

Kateqoriya:İt cinsləri